Barcia, Lalín

Santo Estevo de Barcia é unha parroquia que se localiza no concello de Lalín. Segundo o IGE en 2011 tiña 261 habitantes (141 mulleres e 120 homes), distribuídos en 7 entidades de poboación, o que supón unha diminución en relación ao ano 1999 cando tiña 323 habitantes.

Nesta parroquia naceu o bispo de Lugo e arcebispo de Compostela Cayetano Gil Taboada.

 Xeografía 
Na parroquia localízase a carballeira de Barcia, de 5 hectáreas de extensión e con carballos centenarios.

 Patrimonio 
O castro de Barcia está conformado por un recinto de planta oval e defensas no exterior. A coroa mide no eixo N-S uns 75 m no interior e 100 m ao exterior. Se se teñen en conta tamén as defensas exteriores, a lonxitude é de 110 m. O eixo O-L mide 55 m no interior e 85 m no exterior. A coroa está enteiramente rodeada por un parapeto, agás nunha zona do sector oeste e nun punto no leste (quizais aquí se atope afectado polo acondicionamento do terreo para unha vivenda). O parapeto acada unha altura máxima duns 3,5 m.Ficha arqueolóxica do castro de Barcia .

O pazo dos Xil é unha casa fidalga, fundada no século XVII por Antonio Gil, que chegou a ser das máis ricas na comarca.

A igrexa de Santo Estevo de Barcia é de construción recente, a súa torre e fachada datan de 1878. Ao seu carón érguese un cruceiro cun altar para a procesión do Corpus, con imaxes do Crucificado e a Dolorosa sobre o seu capitel.

 Galería de imaxes 

 Lugares e parroquias 
 Lugares de Barcia 

 Parroquias de Lalín 

 Notas 

 Véxase tamén 
 Outros artigos 
 Lugares de Lalín

 Ligazóns externas 
 Barcia na web do concello de Lalín

Categoría:Parroquias de Lalín
Categoría:Parroquias de Galicia baixo a advocación de santo Estevo